Rossiya prezidenti Vladimir Putin Rossiyadan Minsk kelishuvlari bajaralishining talab qilinishini bema’nilik deb baholadi. “Minsk kelishuvlariga hech qanday muqobil yo‘q. Ammo ularni Rossiya bajarishi lozimligi haqida doimo gapirish bema’nigarchilikka aylanmoqda, - dedi u “VTB-Kapital”ning “Rossiya chaqiradi!” forumidagi chiqishida. – Bu jiddiy emas, kulgili ham emas, bu bema’nilikdir”. Shuningdek, Putin Ukrainadagi vaziyatni maromga keltiradigan yagona narsa “siyosiy jarayon” ekanligini ta’kidlab o‘tdi.